इस्‍लामाबाद (महामीडिया) पाकिस्तान की सत्ता संभालते ही नए प्रधानमंत्री इमरान खान के सामने बड़ी समस्या खड़ी हो गई है। देश में पीने लायक पानी की भारी किल्लत हो गई है। इसी वजह से प्रधानमंत्री इमरान खान को दूसरे देशों में रह रहे पाकिस्तानी नागरिकों से मदद मांगनी पड़ी है।शुक्रवार को पीएम खान ने पानी की समस्‍या को देश का सबसे बड़ा मुद्दा बताते हुए दुनिया के दूसरे देशों में रह रहे पाकिस्‍तानी मूल के नागरिकों से मदद की गुहार लगाई है।